Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Jätkan endiselt seeriaga Jumala tõelisest loomusest,
millest olen rääkinud juba mitme nädala jagu.
Olen katnud rohkelt materjali ja palju olulisi asju.
See, kuidas sa näed Jumalat ja milliseks Teda oma olemuselt pead,
määrab ära selle, milline saab olema su suhe Temaga.
Kahjuks ei tea enamus inimesi Jumala tõelisest armastusest midagi.
Üheks selle põhjuseks on Vana Testamendi käsuseadus.
See polnud kuidagi vale või ebatäpne,
aga seda on valesti tõlgendatud ja rakendatud.
Näiteks pagankristlastest koosnev kogudus
poleks pidanud olema käsu all
ja ma näitan selle kohta ka teatud piiblisalme.
Kuna aga Vana Testamendi käsuseadust
on valesti esitletud ja tõlgendatud,
näevad inimesed ka Jumalat kui karmi ja karistavat Jumalat
ja see piirab nende arusaamist armastusest.
Ma ise kasvasin üles kristlikus kodus, kus külvati minusse jumalakartust.
Tänu sellele ei teinud ma ka nii palju pattu, kui teised inimesed,
aga patt, mida ma tegin,
tekitas minus eeldavasti palju suuremat süütunnet
ja väärtusetuse tunnet,
võrreldes nendega, kes elasid palju hullemat elu.
Nii et selles oli nii head kui halba.
Hea on see, et mul pole mälestusi kohutavatest tehtud asjadest,
mis paljusid teisi kummitavad.
Pealegi, me patul on tagajärjed.
Mul pole lõhki läinud suhteid või minust eraldunud lapsi.
Nii et piisavalt pühal elul ja jumalakartusel olid oma hüved.
Kuid sel oli ka oma pahupool
ja selleks oli süü- ning hukkamõistu tunne.
See sarnaneb reklaamitavatele tablettidele,
kus öeldakse: "Võtke seda peavalu vastu!"
Samas on seal peenes trükis kirjas,
et see võib põhjustada impotentsust, surma ja seda ja toda.
Ja ma mõtlen: "Andke mu peavalu tagasi!",
sest kõrvalmõjud on palju hullemad.
Käsuseadus põhjustas jumalakartust,
tänu millele inimesed hoidsid ka eemale kurjast.
Õpetussõnad 16:6:
"Issanda kartuse tõttu hoidutakse kurjast."
Kuid sa võid vaid tänu Jumala armule ja tõele
saada puhtaks kõigist neist asjadest.
Nii et jumalakartus paneb sind elama üsnagi püha elu.
Ma ise kasvasin üles tohutu jumalakartuse all,
kartes ka Jumala karistust ning kogedes suurt hukkamõistu.
Isegi, et teadsin, et Jumal on olemas ja ma püüdsin elada Talle,
ei mõistnud ma Tema armastust enda suhtes.
Kuniks 23. märtsini 1968. aastal, mil olin jõudnud punkti,
kus elasin üsnagi püha elu võrreldes paljude teistega
ja vastasin koguduse standarditele.
Kuid see kõik tegi mind uhkeks ja muutis mind variseriks,
mispeale Jumal sekkus sellesse.
Ma ei oskagi seda muudmoodi öelda, kui et Jumal ilmus välja
ja ilmutas end mulle.
Ta avas mu arusaamise ja südame,
lastes mul näha oma täiuslikku pühadust ja puhtust.
Ja korraga mu enda pühadus võrreldes teistega lihtsalt haihtus õhku
ja ma mõistsin, et olen patune.
Parandasin meelt ja usaldasin end Jumala armu hoolde,
mispeale Jumala armastus võttis võimust mu üle.
Olen lugenud Charles Finney kogemuse kohta,
kus ta ütles, et armastus voolas kui vedelikuna ta üle
ja muutis ta elu.
Minuga juhtus sama.
Ma ei tea täpselt, mis temaga juhtus,
aga ma ütleks ka, et Jumala armastus võttis võimust mu üle.
Ja niipea, kui ma nägin, et Jumal on armastus
ja ma ei teeninud Teda enam hirmust lähtuvalt,
vaid armastusest lähtuvalt,
muutus kõik.
Kõik muutus.
Minust sai üle öö Jumala fanaatik.
Olles kogenud Jumala tõelist olemust, muutis see mu elu igaveseks.
Täna, 46 aastat hiljem, on see muutnud mind täiega.
Jagan seda kõike ütlemaks,
et kui sa teenid ka Jumalat hirmust lähtuvalt,
siis jah, oli aeg, mil Jumal andis käsuseaduse
ja see tuli inimestele kasuks.
Selgitan seda järgnevateski saadetes, mistõttu palun kuula
ja telli endale ka selle-teemalised materjalid,
sest kogu see info ei mahu mu saadetesse.
Nii et käsuseadusel olid oma kasutegurid,
kuid see on täiesti vale
näha selle põhjal Jumalat kui karmi ja nõudliku tegelasena,
kes tasub kätte ja karistab, kui kuskil millegagi mööda paned.
Kui see on sinu suhtumine, siis see takistab su suhet Jumalaga
ega lase sul kogeda Tema armastust.
Las ma näidata teile Efeslastele 3:18-19,
kus Paulus palus,
et võiksime tunda Jumala armastuse sügavust, laiust ja kõrgust.
Ja siis ta ütleb salmis 19:
"...ning ära tunda Kristuse armastust, mis ületab iga tunnetuse,
et te oleksite täidetud Jumala kogu täiusega."
See ütleb, et me peame tundma Kristuse armastust,
mis ületab kõik teadmised ja tunnetuse.
Kui see aga ületab teadmised, siis kuidas võime seda tunda?
Ta räägib siin Kristuse armastuse kogemisest.
Kogemisest ja mitte vaid teadmisest.
See ületab mõistuse teadmise,
kuigi enamus inimesi elab just selle põhjal,
öeldes: "Jaa, Jumal armastab mind."
Ja samas võib see sama inimene väita,
et Jumal saatis kellelegi vähi nende murdmiseks ja alistamiseks
ja neile millegi õpetamiseks.
Et Jumal on lasknud mõnel lapsel sündida puudega,
et saada täiskasvanute tähelepanu.
Ehk siis üks ja sama suu kuulutab Jumala armastusest
ja samas kohutavatest asjadest, mida Ta teeb.
See ei vasta tõele.
Jumalat on valesti esitletud ja Tema kohta valetatud,
mistõttu inimesed ei tunne Tema armastust.
Jah, nad teavad, et Jumal armastab neid,
kuid kogemuslikult võtavad nad vastu kõik valed Jumala kohta,
kuna nad pole kogenud Tema armastust.
Kui oleksite rääkinud minuga enne seda 1968. aasta kogemust,
oleksin öelnud: "Muidugi Jumal armastab mind",
kuid samas oleksin ka väitnud selle põhjal, mida olin kirikus kuulnud,
et Jumal tappis mu isa, kui ta olid vaid 54-aastane
ja mina 12-aastane.
Et Jumal tappis ta, põhjustab jamasid ja on vihane mu peale.
Samas kui Jesaja 54:9-10 ütleb,
et Jumal pole kunagi pahane me peale ega sõitle meid.
Mäed liiguvad ja künkad kõiguvad, aga Jumala heldus ei muutu iial.
Ma teadsin mõistusega Jumala armastusest,
kuid polnud seda kunagi kogenud.
Kui aga kogesin Tema tingimusteta armastust,
siis see polnud sõltuv minu tegudest ega lörtsitud minust endast.
Jumal lihtsalt armastas mind, sest Ta on armastus
ja mitte seetõttu, et ma oleks armastusväärne.
Kõige selle kogemine muutis radikaalselt mu elu.
Teenisin varem Jumalat hirmust karistuse ees.
Teenisin vihast ja karmi Jumalat, kes nõudis kõike
ja ma tegin kõike, sest pidin,
või muidu oleksin kogenud hukkamõistu.
Kuid ma olen teeninud Jumalat ka armastusest,
mis on palju motiveerivam ja tugevaks tegevam.
Kohe kindlasti ka palju nauditavam.
Kõik on palju parem, kui teenid Jumalat armastusest
ja mitte hirmust lähtuvalt.
Seetõttu Paulus ütleski,
et me peame tundma ja kogema Kristuse armastust,
mis ületab me mõistuse
ja mille tulemuseks on Jumala täiusega täitumine.
Sa ei koge kunagi Jumala täiust, terviklikkust, rõõmu ja rahu, mida otsid
kui teed seda hirmust ja oma tublidusest lähtuvalt,
püüdes teenida välja Jumala heakskiitu.
Ainus viis, kuidas kogeda rahu Jumalaga,
on läbi usu.
Vaatame Roomlastele 5:1:
"Et me nüüd oleme saanud õigeks usust,
siis on meil rahu Jumalaga meie Issanda Jeesuse Kristuse läbi."
See on üks võimas kirjakoht, millest paljud lihtsalt üle lähevad.
Võttes seda kõike kontekstis,
siis kogu Rooma kiri peegeldab evangeeliumi.
Roomlastele 1:16 - see on Jumala vägi.
Evangeelium on muutunud klišeeks, mille sisust paljud ei tea midagi.
Kuid Paulus räägib Jumala headusest ja armust -
uudisest, mis tundub liigagi hea, et olla tõsi,
Uudisest, et küsimus pole selles, mida meie teeme Jumalale,
vaid mida Tema on meie heaks teinud.
Selles peitubki Jumala vägi.
Roomlastele 2-3 peatükid ütlevad, et me ei pea inimesi hukka mõistma,
kuna nende endi süda teeb seda.
Inimesed teavad isegi, et nad on patused.
Igaüks teab oma südames, et ta on pattu teinud
ja jäänud ilma Jumala aust.
Rooma 3:23 võtab selle kenasti kokku.
Kõik on pattu teinud ja jäänud ilma Jumala aust.
Rooma 4. ptk. näitab,
et Aabraham ja Taavet polnud õiges seisus Jumala ees
omaenda pühaduse tõttu.
See kõik on ilmselge.
Aabraham oli mees, kes valetas oma naise kohta
ja lubas teisel mehel võtta ta ning rikkuda temaga abielu,
sest ta kartis omaenda elu pärast.
Ja ta ei teinud seda vaid korra, aga lausa kaks korda.
Aabrahamil polnud probleemi anda oma naine orjaks
ja lasta tal magada teise mehega.
Aabraham tegi ikka korralikke prohmakaid
ja ometi pidas Jumal teda oma sõbraks.
Roomlastele 4:6-8 räägib ka Taavetist,
kes mõisteti õigeks usust ja mitte oma tegudest.
Taavet rikkus abielu Batsebaga,
lastes tappa tolle mehe, et katta oma abielurikkumist.
Ta oli abielurikkuja ja tapja
ja ometi üks suurimaid näiteid Jumala armust.
Nii et kui inimesed vaid avaks oma silmad ja vaataks,
siis nad ka näeks, et suhe Jumalaga ei tugine kunagi me enda tegudele.
Aabrahami ja Taaveti teod polnud täiuslikud,
nii nagu meiegi teod pole seda.
Kõik taandub Jumala armule.
Roomlastele 4:23:
"Aga et see arvestati talle õiguseks, ei ole kirjutatud üksnes tema pärast."
Siin käib jutt Aabrahamist
ja sellest, kuidas Jumala headus, arm ja suhe lihtsalt anti talle.
"...vaid ka meie pärast, kellele see samuti arvestatakse,
sest me usume temasse,
kes äratas surnuist üles meie Issanda Jeesuse,
kes loovutati meie üleastumiste pärast
ja äratati üles meie õigekssaamise pärast."
Rooma 5:1: "Et me nüüd oleme saanud õigeks usust,
siis on meil rahu Jumalaga meie Issanda Jeesuse Kristuse läbi."
Me oleme mõistetud õigeks usu, mitte oma tegude põhjal.
Usust sellesse, mida Jeesus on meie heaks teinud,
mitte sellesse, mida meie Tema heaks teeme.
See on ainus asi, mis võib anda sulle rahu.
Need on nii olulised asjad.
Kahjuks aga ei mõista tavaline kristlane
või nö religioosne inimene seda, mida äsja ütlesin.
Nende suhe Jumalaga tugineb nende tegudele,
sest Vana Testamendi käsuseadus on mõjutanud ja põhjustanud seda.
Käsuseaduses endas pole midagi viga,
kui kasutada seda neil eesmärkidel, milleks Jumal selle andis.
Religioon aga on käänanud seda ja kasutanud seda valesti,
öeldes, et see seadus on selleks, et vastata Jumala standarditele
ja alles siis saame me omada suhet Jumalaga.
Käsuseadus anti hoopis vastupidisel eesmärgil -
näitamaks meile,
et Jumala standardid on nii kättesaamatud,
nii kaugel me võimekusest elada Tema pühadusele vastavalt,
et see ei paneks meid lootma omaenda tegudele ja õigsusele,
vaid lootma Jumala armule.
See on käsuseaduse eesmärk.
Kuid see on pööratud pahupidi väitega, et käsku peab täitma
ja see on miinimum, mida teha.
Sest kuniks sa ei tee seda, seda ja seda,
ei võta ka Jumal sind vastu.
Kuid see pole tõsi.
Käsuseadus on selleks, et näidata sulle,
kui võimatu on olla püha iseenese jõus
ja juhtida sind selle läbi Jumala armuni.
Vot see on alles suutäis
ja nii erinev sellest, mida enamus arvab.
Kui aga mõistad seda, on sul ka Jumalast teine kuvand.
Jumal ei nõua, et teeksid kõiki neid asju,
vaid Ta tahab näidata hoopis, et sa ei suudagi seda.
Ma nokitsesin kord ühe ratta kallal, millel oli mitu erinevat käiku.
Eemaldasin tagaratta, keti jne.
ja mu noorem poeg Peter vaatas seda kõike pealt.
Tal on alati olnud tehnika peale nutti
ja suudab teha selles vallas, mida iganes.
Ta nägi, kuidas võtsin ratta lahti ja tahtis selle siis ise kokku panna,
olles ise kõigest 4-5 aastane.
Nii polnud variantigi, et ta seda suudaks.
Ütlesin talle, et ta pigem vaataks ja õpiks,
sest ta ei saaks sellega ise hakkama.
Ta aga muudkui käis peale, öeldes, et saab sellega hakkama.
Ta pidi saama kogemuse, et tal on veel palju õppida
ja ta ei suuda seda kõike 4-aastaselt.
Püüdsin talle seda öelda, aga ta ei kuulanud,
mispeale andsin talle loa panna ratas kokku.
Teadsin juba ette, et ta põrub selles ega saa sellega hakkama.
Kuid tema ei teadnud, et ta ei saa hakkama.
Nii vajas ta seda kogeda ja mõista, et peab veel õppima.
Nii lasin tal teha midagi, mille osas teadsin, et ta kukub läbi.
Kuid ta pidi seda ise kogema ja mõistma.
See on ka ühtpidi see, milleks Jumal andis käsuseaduse.
Ta teadis, et seda ei suudeta täita.
Ainus, kes on suutnud seda teha, on Jeesus,
kes elas patuta, täiuslikku elu.
Keegi teine aga pole seda suutnud.
Nii et käsuseadus mitte ei soodustanud suhet Jumalaga,
vaid millegi valesti tegemise eest tuli õnnistuse asemel needus.
Iga inimene, kes on püüdnud pidada kinni kõigist seadustest,
jõuab tegelikult needuse alla.
Galaatia 3:7 kinnitab seda sama.
Jagan täna mitmeid kirjakohti, aga need kõik on väga head.
Galaatlastele 3:7:
"Nii mõistate teie, et need, kes on usust, on Aabrahami lapsed.
Kuna aga Pühakiri nägi ette, et Jumal teeb paganad õigeks usust,
siis ta kuulutas ette Aabrahamile rõõmusõnumit:
Sinus õnnistatakse kõiki paganaid.”
Nõnda siis õnnistatakse neid, kes on usust,
koos uskliku Aabrahamiga.
Kuid kõik need, kes rajavad end Seaduse tegudele,
on needuse all, sest on kirjutatud:
Neetud on igaüks, kes ei püsi kõiges,
mis on kirjutatud Seaduse raamatusse,
et ta seda täidaks.”
see on tsitaat 5 Moosese 27:26'st.
Mooses jagas seal Iisraeli lapsed kahte gruppi,
kus üks osa läks ühele mäele ja teine osa teisele mäele.
See punt, kes esindas õnnistusi,
pidi kuulutama välja käsuseaduse kõiki õnnistusi,
mis on kirjas 5 Moosese 28:1-14.
Teine punt pidi aga kuulutama välja kõiki needusi,
mis olid kirjas salmides 15-68.
Kui te vähegi matemaatikat jagate,
siis näete, et needusi on rohkem, kui õnnistusi.
5 Moosese 27 peatükk lõppes sellega,
et üks punt oli ühe mäe peal ja teine punt teise mäe peal,
kuid nad kõik lõpetasid salmiga:
Neetud olgu, kes ei pea selle Seaduse sõnu
ega tee nende järgi!”
Küsimus pole selles, et täidad nii palju käske, kui suudad.
Et kui täidad neid 90% ulatuses, saad osa 90% õnnistustest
või kui 80% ulatuses, siis 80% õnnistustest.
Ei. Sa kas täidad neid 100% ja käitud täiuslikult
saades osa kõigist õnnistustest,
või kui mitte, tabavad sind needused.
See ongi see punkt, kus käsuseadus mõistis kõik hukka,
sest mitte keegi peale Jeesuse pole suutnud elada täiuslikku elu.
Ja isegi, et ma olen elanud pühamat elu kui enamus inimesi -
tuginedes siis sellele, mida religioon nõuab.
Samas ärge saage minust valesti aru - Jumal vaatab eelkõige me südamele
ja ma usun, et eneseõigsus, uhkus ning ülbus on sama suur patt,
kui abielurikkumine või mitmed need muud asjad.
Seda siis Jumala silmis.
Nii et ma ei ütle, et olen parem patune kui teised.
Kes see ikka tahaks olla parim põrgusse minev patune?
Me kõik oleme pattu teinud ja jäänud ilma Jumala aust.
Kuid rääkides üldises mõttes ja inimlikele standarditele toetudes,
siis ma olen elanud pühamat elu kui enamus inimesi.
Ja ometi ei elanud minagi täiuslikku elu.
Seetõttu langesin ma ka needuse ja mitte õnnistuse alla.
See ongi see, kuidas käsuseadus toimib.
Mitte keegi ei saa suhelda Jumalaga tuginedes käskude pidamisele.
Me peame mõistma,
et käsuseaduse eesmärk polnud tõsta me standardeid,
et elaksime pühamat elu
ja teeniksime välja suuremat Jumala heakskiitu.
Käsuseaduse eesmärk oli sind hukka mõista
ja tuua needus su üle,
näitamaks sulle, et kui sa arvad, et sa väärid midagi Jumalalt,
kuna elad nii püha elu ja oled väärt Tema heakskiitu,
siis käsuseaduse eesmärk
oli puhastada sind eneseõigsusest ja ülbusest
ning tuua sind silmili maha Jumala ette.
Et sul poleks muud võimalust, kui tõsta oma pilk üles taeva poole.
Kui kasutad käsuseadust inimeste tõetunnetusele toomiseks
ja selleks, et nad mõistaks oma vajadust Jumala järele;
et nad tuleks välja eneseõigsusest ja variserilikust suhtumisest,
siis see oleks õige moodus käsuseaduse kasutamiseks.
Religioon aga on selle kõik kahjuks pahupidi pööranud,
püüdes panna meid uskuma, et käsuseadus on täitmiseks
ja selleks, et olla vastuvõetud Jumala poolt.
Seda tuginedes sellele, kui hästi neid käske peame.
See on täiesti vale
käsuseaduse tõlgendus ja rakendamine,
mis toob kaasa täieliku hävingu.
Käsuseadus anti selleks, et tappa ja hukka mõista;
et tugevdada patu haaret ja tuua süütunnet.
Kõik need negatiivsed asjad.
Jagan järgmises saates selle kohta teatud piiblisalme.
Tean, et paljud vaatajad mõtlevad kõige täna kuuldu kohta:
"See pole võimalik! See ei saa küll tõsi olla.
See ei ole nii."
Ma olen paljud asjad kokku võtnud ja kasutanud mitmeid kirjakohti,
aga näitan järgmises saates Piibli põhjal,
kuidas käsuseadus tugevdab pattu, tapab, mõistab hukka,
tekitab süütunnet ja paneb su suu kinni.
Kuidas see muudab patu elavaks ja samas hävitab inimese.
See paneb sind piiramatult himustama.
See on see, mida käsuseadus teeb.
Tean, et osad teist ütlevad, et see pole võimalik,
kuid see on võimalik, sest Piibel ise ütleb nii
ja ma saan ka jagama seda teiega.
Nii et julgustan teid seda kuulama.
Ühtlasi vajate kõiki selleteemalisi materjale,
sest ma pole kuulnud kedagi teist õpetamas asjadest, millest ma õpetan.
Ma ei väida, et mitte keegi ei õpeta sellest,
sest tean, et on inimesi, kes seda teevad.
Kuid mul endal polnud selle kohta kelleltki teiselt õppida.
See on harv teema ja mitte paljud ei õpeta sellest.
Tavajutlustajad ei õpeta käsuseadusest sellisel moel,
kuid see jätab käsuseadusest vale mulje,
tingides hirmule ja tegudele tugineva Jumala-suhte,
selle asemel, et see tugineks armule.
See aga ei lase sul saada osa kõigest Jumala täiusest.
Sest alles siis, kui koged Jumala tingimusteta armastust,
suudad ka saada vabaks
valest käsuseaduse mõistmisest ja rakendamisest.
Vaid nii saad tõeliselt kogeda Jumala armastust,
mis täidab sind Tema täiusega.
Charise Piiblikool muudab elusid
Sain päästetud ja teadsin, et pean minema piiblikooli,
sest tahtsin Jumala kohta rohkem teada saada.
See muutis mu elu täiega ja minust sai rõõmsam inimene.
Tunnen nüüd Jeesust ja see on uskumatu tunne!
Need on olnud parimad kaks aastat mu elus.
Charise Piiblikoolil on mitmeid tütarkoole
nii Inglismaal kui üle maailma.
Rohkem infot ekraanil nähtava kodulehe kadu.
Hetkel kõlab Andrew üleskutse juba toimunud ARMI-konverentsile,
mis toimus Woodland Parkis, Colorados.
Konverentsil lasti käiku kõik teadmised ja vahendid,
mille Jumal on A. Wommackile ja Charise Piiblikoolile andnud,
et jagada neid teiste jumalariigi töölistega.
Inimesed üle maailma on osa sellest assotsiatsioonist.
Koos Andrewga kõneles ka Keith Moore.
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Kogu õpetust on audio-variandis võimalik
ka me kodulehelt tasuta alla laadida.
Külastage ekraanil nähtavat aadressi
Tänase loengu pealkiri on "Jumala tõeline loomus" 3. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
Ühtlasi pakume teile Andrew raamatut "Ära piira Jumalat".
Võtke selle tellimiseks meiega juba täna ühendust!
Täpsem tellimisinfo on ekraanil.
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Loodame teist kuulda juba täna!
Ühtlasi tahame teavitada teid Andrew eesootavatest koosolekutest,
mille kohta leiate täpsemat infot www.awme.net
Täpsem info kõige kohta on leitav www.awme.net
Andrew Wommack siin.
Tahan teavitada kõiki me Austraalia vaatajaid sellest,
et avasime Austraalias oma klienditeeninduse.
Käisin hiljaaegu Austraalias ja sain väga sooja vastuvõtu osaliseks.
Nii avasimegi ka seal oma kontori, millega saate ühendust võtta.
Tahame olla teile õnnistuseks ja täita teid Jumala Sõnaga,
nii et võtke meiega kindlasti ühendust!
Muuda oma elu
Muuda maailma
Tõlge: Anne-Ly Raukas
Andrew Wommack Teenistus